title: Komisjoni rakendusmäärus (EL) 2021/1355, 12. august 2021, milles käsitletakse liikmesriikide kehtestatavaid mitmeaastaseid pestitsiidide jääkide riiklikke kontrolliprogramme (EMPs kohaldatav tekst)

text:
                  13.8.2021

                  ET

                  Euroopa Liidu Teataja

                  L 291/120

         KOMISJONI RAKENDUSMÄÄRUS (EL) 2021/1355,
         12. august 2021,
         milles käsitletakse liikmesriikide kehtestatavaid mitmeaastaseid pestitsiidide jääkide riiklikke kontrolliprogramme
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 19 lõike 3 punkti b,
         ning arvestades järgmist:

                     (1)

                     Määruses (EL) 2017/625 on sätestatud eeskirjad ametliku kontrolli ja muude ametlike toimingute kohta, mida liikmesriikide pädevad asutused teevad eesmärgiga kontrollida liidu õigusnormide järgimist, muu hulgas toiduohutuse valdkonnas kõikides tootmis-, töötlemis- ja turustamisetappides. Selles on sätestatud erieeskirjad ametliku kontrolli jaoks, mida tehakse seoses ainetega, mille kasutamine võib põhjustada nende ainete jääkide esinemist toidus ja söödas.

                     (2)

                     Määrusega (EL) 2017/625 jäetakse välja Euroopa parlamendi ja nõukogu määruse (EÜ) nr 396/2005 (2) artikkel 30, mis jääb siiski kehtima 14. detsembrini 2022, kui delegeeritud õigusaktiga ei kehtestata varasemat tähtaega. Artiklis 30 sätestatakse konkreetsed nõuded riskipõhiste pestitsiidide jääkide mitmeaastaste riiklike kontrolliprogrammide kehtestamiseks, et hinnata nii tarbija kokkupuudet jääkidega kui ka õigusaktide järgimist.

                     (3)

                     Määruse (EL) 2017/625 artiklis 110 sätestatakse miinimumnõuded mitmeaastaste riiklike kontrollikavade sisu suhtes. Seal ei võeta siiski arvesse konkreetseid praktilisi samme, mis on vajalikud pestitsiidide jääkide mitmeaastaste riiklike kontrolliprogrammide koostamiseks.

                     (4)

                     Seetõttu on asjakohane sätestada mitmeaastaste riiklike kontrollikavade osana konkreetsed nõuded pestitsiidide jääkide mitmeaastaste riiklike kontrolliprogrammide koostamiseks. Äärmiselt oluline on tagada, et kontrolli korra raames võetakse arvesse eesmärki hinnata tarbija kokkupuudet jääkidega ning määruse (EÜ) nr 396/2005 nõuete täitmist.

                     (5)

                     Kuna määruse (EÜ) nr 396/2005 artiklit 30 alates 15. detsembrist 2022 enam ei kohaldata, tuleks käesolevat määrust kohaldada alates nimetatud kuupäevast.

                     (6)

                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Mitmeaastased pestitsiidide jääkide riiklikud kontrolliprogrammid

               1.   Liikmesriigid koostavad mitmeaastased pestitsiidide jääkide riiklikud kontrolliprogrammid oma asjaomaste mitmeaastaste riiklike kontrollikavade osana. Nad ajakohastavad oma mitmeaastaseid programme igal aastal.

               2.   Need programmid on riskipõhised ja nende eesmärk on hinnata tarbija kokkupuudet jääkidega ja määruse (EÜ) nr 396/2005 nõuete täitmist. Programmides tuleb kindlaks määrata vähemalt järgmine:

                           a)

                           tooted, millest võetakse proovid;

                           b)

                           võetavate proovide ja tehtavate analüüside arv;

                           c)

                           määratavad pestitsiidid;

                           d)

                           kõnealuste programmide koostamisel kohaldatavad kriteeriumid, sealhulgas:

                                       i)

                                       valitavad pestitsiidi/toote kombinatsioonid;

                                       ii)

                                       kodumaistelt ja välismaistelt toodetelt võetavate proovide arv;

                                       iii)

                                       nende toodete osakaal kogu riigis tarbitavast toidust;

                                       iv)

                                       liidu kontrolliprogramm ja

                                       v)

                                       eelmiste mitmeaastaste riiklike kontrolliprogrammide tulemused.

               3.   Liikmesriigid osalevad mitmeaastases liidu kontrolliprogrammis vastavalt määruse (EÜ) nr 396/2005 artiklile 29.

            Artikkel 2
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 15. detsembrist 2022.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. august 2021

                  Komisjoni nimel

                  president

               Ursula VON DER LEYEN

            (1)  ELT L 95, 7.4.2017, lk 1.

            (2)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).


title: Komisjoni rakendusmäärus (EL) 2021/1343, 10. august 2021, millega kiidetakse heaks piiritusjoogi registreeritud geograafilise tähise tootespetsifikaadi muudatus („Újfehértói meggypálinka“)

text:
                  16.8.2021

                  ET

                  Euroopa Liidu Teataja

                  L 292/25

         KOMISJONI RAKENDUSMÄÄRUS (EL) 2021/1343,
         10. august 2021,
         millega kiidetakse heaks piiritusjoogi registreeritud geograafilise tähise tootespetsifikaadi muudatus
         („Újfehértói meggypálinka“)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/787, milles käsitletakse piiritusjookide määratlemist, kirjeldamist, esitlemist ja märgistamist, piiritusjookide nimetuste kasutamist muude toiduainete esitlemisel ja märgistamisel, piiritusjookide geograafiliste tähiste kaitset ning põllumajandusliku päritoluga etüülalkoholi ja destillaatide kasutamist alkohoolsetes jookides ning millega tunnistatakse kehtetuks määrus (EÜ) nr 110/2008, (1) eriti selle artikli 30 lõiget 2,
         ning arvestades järgmist:

                     (1)

                     Vastavalt Euroopa Parlamendi ja nõukogu määruse (EÜ) nr 110/2008 (2) artiklile 21 koostoimes artikli 17 lõikega 5 vaatas komisjon läbi Ungari 18. aprilli 2017. aasta taotluse kiita heaks määruse (EÜ) nr 110/2008 alusel kaitstud geograafilise tähise „Újfehértói meggypálinka“ tehnilise toimiku muudatus.

                     (2)

                     Määrus (EL) 2019/787, millega asendatakse määrus (EÜ) nr 110/2008, jõustus 25. mail 2019. Kõnealuse määruse artikli 49 lõike 1 kohaselt tunnistati määruse (EÜ) nr 110/2008 III peatükk, milles käsitletakse geograafilisi tähiseid, alates 8. juunist 2019 kehtetuks. Määruse (EL) 2019/787 artikli 22 lõike 2 kohaselt käsitatakse tootespetsifikaadina tehnilisi toimikuid, mis on esitatud koos määruse (EÜ) nr 110/2008 kohase taotlusega enne 8. juunit 2019.

                     (3)

                     Olles jõudnud järeldusele, et taotlus on kooskõlas määrusega (EÜ) nr 110/2008, avaldas komisjon muutmistaotluse kõnealuse määruse artikli 17 lõike 6 kohaselt Euroopa Liidu Teatajas, (3) lähtuvalt määruse (EL) 2019/787 artikli 50 lõike 4 esimesest lõigust.

                     (4)

                     Kuna komisjonile ei ole esitatud ühtegi määruse (EL) 2019/787 artikli 27 lõike 1 kohast vastulauset, tuleb tootespetsifikaadi muudatus heaks kiita vastavalt kõnealuse määruse artikli 30 lõikele 2, mida kohaldatakse mutatis mutandis tootespetsifikaadi muudatuste suhtes,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Újfehértói meggypálinka“ tootespetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. august 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 130, 17.5.2019, lk 1.

            (2)  Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89 (ELT L 39, 13.2.2008, lk 16).

            (3)  ELT C 147, 26.4.2021, lk 7.


title: Komisjoni rakendusmäärus (EL) 2021/1847, 14. oktoober 2021, Šveitsi frangi LIBORi teatavate konfiguratsioonide seadusjärgse asendaja määramise kohta (EMPs kohaldatav tekst)

text:
                  22.10.2021

                  ET

                  Euroopa Liidu Teataja

                  L 374/1

         KOMISJONI RAKENDUSMÄÄRUS (EL) 2021/1847,
         14. oktoober 2021,
         Šveitsi frangi LIBORi teatavate konfiguratsioonide seadusjärgse asendaja määramise kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1011, mis käsitleb indekseid, mida kasutatakse võrdlusalustena finantsinstrumentide ja -lepingute puhul või investeerimisfondide tootluse mõõtmiseks, ning millega muudetakse direktiive 2008/48/EÜ ja 2014/17/EL ning määrust (EL) nr 596/2014, (1) eriti selle artikli 23b lõiget 8,
         ning arvestades järgmist:

                     (1)

                     Šveitsi frangi Londoni pankadevaheline intressimäär (Šveitsi frangi LIBOR) on üks viiest LIBORi valuuta intressimäärast, mida haldab ICE võrdlusaluste haldamise osakond (IBA). Šveitsi frangi LIBOR kajastab intressimäära, millega suured juhtivad rahvusvaheliselt tegutsevad pangad, kellel on juurdepääs tagamata hulgirahastamise turule, saavad end sellisel turul rahastada Šveitsi frankides. IBA arvutab intressimäära pankade rühma poolt IBA-le edastatud andmete põhjal.

                     (2)

                     Ühendkuningriigi finantsinspektsioon (UK FCA) on teatanud teatavate LIBORi võrdlusaluste, sealhulgas Šveitsi frangi LIBORi väljaandmise lõpetamisest 2021. aasta lõpuks. Väljaandmise lõpetamine on tingitud murest selle pärast, kas teatavate konfiguratsioonide puhul on LIBORiga adekvaatselt kajastatud aluseks olevat turgu või majanduslikku reaalsust, mis vastab tagamata hulgirahastamise turule. Need mured on tingitud enamiku LIBORi rühma kuuluvate pankade soovimatusest jätkata panustamist asjakohastesse LIBORi konfiguratsioonidesse, nagu teatas IBA 5. märtsil 2021 oma ICE LIBORi tagasisidearuandes võimalikku lõpetamist käsitleva konsultatsiooni kohta.

                     (3)

                     Paljud pangad on kasutanud liidus Šveitsi frangi LIBORit viiteintressimäärana suure hulga veel tagasimaksmata jaehüpoteeklaenude puhul, millest enamik aegub pärast 2021. aasta lõppu. Euroopa Komisjoni korraldatud avaliku konsultatsiooni vastuste kohaselt on liidus praegu ligikaudu 35 miljardi euro väärtuses hüpoteeklaenulepinguid, mis on seotud Šveitsi frangi LIBORiga. Kõige suurem osa neist lepingutest on sõlmitud Poolas, ülejäänud Austrias, Sloveenias, Madalmaades ja Prantsusmaal.

                     (4)

                     Mitmes komisjoni ja asjaomaste ametiasutuste vahelises teabevahetuses rõhutati Šveitsi frangi LIBORi väljaandmise lõpetamisega tekitatava võimaliku häire ulatust ja vajadust leevendada Šveitsi frangi LIBORile viitavate lepingute järjepidevuse probleeme, et vältida kõnealuse häire realiseerumist. Komisjon võttis esitatud faktilisi asjaolusid nõuetekohaselt arvesse, et hinnata, kas määruse (EL) 2016/1011 artiklis 23b sätestatud tingimused on täidetud, ja teha seega kindlaks, kas komisjonil on vaja meetmeid võtta.

                     (5)

                     Poola keskpanga 2021. aasta finantsstabiilsuse aruandes (2) märgiti, et 2020. aasta lõpus oli Poolas enam kui 410 000 kodumajapidamisel Šveitsi frangi LIBORiga seotud hüpoteeklaene, mis põhinesid Šveitsi frangi LIBORi erinevatel tähtaegadel. See moodustab asjaomaste asutuste esitatud muude andmete põhjal ligikaudu 20 % Poola hüpoteeklaenude portfelli kogumahust ehk 100 miljardit Poola zlotti (ligikaudu 22 miljardit eurot). Enamik neist hüpoteeklaenudest on pikaajalised ja kehtivad ka pärast 2030. aastat. Aruandes rõhutatakse Šveitsi frangi LIBORi väljaandmise lõpetamisest tulenevaid riske ja vajadust tagada Šveitsi frankides nomineeritud eluasemelaenulepingute järjepidevus, et vältida selliste riskide realiseerumist. Lisaks rõhutatakse aruandes, et asendussätete ja Šveitsi frangi LIBORile asendusvõrdlusaluse määramise õigusaktide puudumine võib ohustada selliste lepingute järjepidevust ja sellest tulenevalt tekitada pankadele rahalist kahju. Poola rahandusministeerium esitas komisjonile sarnased andmed.

                     (6)

                     Austrias oli 2021. aasta juuni seisuga antud kodumajapidamistele 50 000 kuni 60 000 Šveitsi frangi LIBORiga seotud hüpoteeklaenu, mille maht oli kokku 9,6 miljardit eurot, mis moodustab ligikaudu 5,7 % Austria kodumajapidamiste koguvõlast. Ligikaudu 400 Austria panka on seotud hüpoteeklaenuportfellidega, mis on seotud Šveitsi frangi LIBORiga. Austria keskpank ja Austria finantsturuamet esitasid komisjonile saadetud kirjas sarnased tõendavad andmed.

                     (7)

                     Sloveenias oli 31. detsembri 2020. aasta seisuga Šveitsi frangi LIBORiga seotud üle 6 700 tarbijakrediidilepingu koguväärtusega üle 300 miljoni euro, kusjuures viimaste lepingute tähtaeg on alles 2043. aastal. Lisaks on viieteistkümnest pangast üheksa avatud Šveitsi frangi LIBORiga seotud riskile. Nende üheksa panga Šveitsi frangi LIBORiga seotud eluasemelaenude osakaal eluasemelaenude kogumahus on 6,34 % ja Šveitsi frangi LIBORiga seotud hüpoteeklaenude osakaal hüpoteeklaenude kogumahus 7,13 %.

                     (8)

                     Madalmaades on hinnanguliselt umbes 500 miljoni euro väärtuses Šveitsi frangi LIBORiga seotud jaehüpoteeklaene, mis ei sisalda asendusklausleid.

                     (9)

                     Prantsusmaal on piirkondlikel pankadel ligikaudu 6 400 jaelaenulepingut, mis on seotud Šveitsi frangi LIBORiga ja mille tähtaeg on pärast 2021. aastat.

                     (10)

                     Määrusega (EL) 2016/1011 on ette nähtud, et võrdlusaluste kasutajad peavad koostama ja säilitama usaldusväärsed kirjalikud kavad, milles määratakse kindlaks meetmed, mida nad võtaksid võrdlusaluse olulise muutmise või selle väljaandmise lõpetamise korral, ning kui see on teostatav ja asjakohane, määrama ühe või mitu alternatiivset võrdlusalust sellise võrdlusaluse asendajaks, mida enam ei avaldataks. Šveitsi frangi LIBORiga seotud lepingud olid sõlmitud ammu enne seda, kui Šveitsi frangi LIBORi väljaandmise lõpetamist oleks võinud eeldada, ja enne määruse (EL) 2016/1011 kohaldamise algust. Need lepingud ei sisalda seega asendussätteid, mis käsitlevad sündmust, mille korral võrdlusaluse haldur ei saa pärast teatavat kuupäeva enam lepingulist viiteintressimäära avaldada.

                     (11)

                     Kuna Šveitsi frangi LIBORi asjakohast asendajat oli keeruline leida enne seda, kui Šveitsi frangi viitemäärade riiklik töörühm (edaspidi „Šveitsi riiklik töörühm“) andis turule selged soovitused, ei sisalda ka pärast määruse (EL) 2016/1011 kohaldamise kuupäeva (1. jaanuar 2018) sõlmitud lepingud asendussätteid ega sobivaid asendussätteid.

                     (12)

                     Kui Šveitsi frangi LIBORile viitavaid lepinguid võrdlusaluse jaoks määratud asendajale üle ei viida, on tõsine oht, et mitmes liikmesriigis võib lepingute rakendamine nurjuda. Selle asendaja määramine peaks seega tagama sellise riski leevendamise, mille realiseerumine võib märkimisväärselt häirida finantsturgude toimimist liidus.

                     (13)

                     5. märtsil 2021 teatas Ühendkuningriigi finantsinspektsioon kõigi Šveitsi frangi LIBORi konfiguratsioonide representatiivsuse tulevasest kadumisest ja lõpetamisest. Selline avaldus annab komisjonile tõuke kasutada oma õigust määrata määruse (EL) 2016/1011 artikli 23b lõike 8 kohaselt Šveitsi frangi LIBORi seadusjärgne asendaja.

                     (14)

                     Komisjoni korraldatud avaliku konsultatsiooni tulemusel tehti kindlaks, et teatavatel Šveitsi frangi LIBORi tähtaegadel – eelkõige üks kuu, kolm kuud, kuus kuud ja kaksteist kuud – on oluline roll hüpoteeklaenulepingutes. Selge ja ühemõttelise asendusmäära puudumine Šveitsi frangi LIBORile viitavates hüpoteeklaenulepingutes tekitaks õiguskindlusetust, mis võib kaasa tuua kohtuvaidlusi ja lepingute rakendamise nurjumist. Seepärast on asjakohane, et komisjon määrab nendele neljale Šveitsi frangi LIBORi tähtajale seadusjärgse asendaja, mida kasutataks kõigi lepingute ja kõigi direktiivis 2014/65/EL (3) määratletud finantsinstrumentide puhul, sealhulgas, kuid mitte ainult selliste hoiukontode, hüpoteeklaenude ja muude laenude, sealhulgas tarbijakrediidilepingute ja väikeettevõtjate laenude puhul, mida reguleeritakse ühe liidu liikmesriigi õigusega ja mis ei sisalda asendussätteid ega sobivaid asendussätteid.

                     (15)

                     2017. aastal soovitas Šveitsi riiklik töörühm Šveitsi frangi LIBORi asendusmäärana kasutada Šveitsi keskmist üleööturu intressimäära (SARON), mida haldab SIX Šveitsi finantsteabe pakkuja (SIX Swiss Exchange Financial Information AG (SIX)) (4). Pärast seda, kui Šveitsi riiklik töörühm oli tunnistanud, et SARONil põhineva tulevikku suunatud intressimäära loomine ei ole võimalik, soovitas ta 2020. aasta septembris kasutada rahatoodete puhul Šveitsi frangi LIBORi asendusmäära alusena SARONi liitmäära. Seepärast tuleks olemasolevates rahalepingutes sisalduvate Šveitsi frangi LIBORi asjaomaste tähtaegade puhul kasutada asendajana SARONi liitmäära.

                     (16)

                     Komisjoni korraldatud avaliku konsultatsiooni tulemustest ilmnes, et Šveitsi frangi LIBORi konfiguratsioonidele seadusjärgse asendaja määramist kooskõlas Šveitsi riikliku töörühma soovitustega toetatakse, sealhulgas toetavad seda kõige enam mõjutatud liikmesriikide ametiasutused. Kui Šveitsi frangi LIBOR on tulevikku suunatud intressimäär, mille puhul klient teab eelseisva perioodi eest tasumisele kuuluvat intressi ette, siis SARONi liitmäär on tagasivaatav intressimäär. See tähendab, et teatava perioodi intressimäär on teada alles selle perioodi lõpus. Et lihtsustada intressimäära kasutamist intressiperioodi alguses, oleks võimalik lahendus määrata intressimäär intressiperioodile eelneva vaatlusperioodi alusel. 29. septembril 2020 soovitas Šveitsi riiklik töörühm kasutada juhul, kui intressimakse peab olema teada intressiperioodi alguses, SARONi liitmäära vastavalt „viimase korrigeerimise“ metoodikale. Selle metoodika puhul määratakse eeloleva perioodi intressimäär kindlaks sellise eelneva perioodi liitintressimäära alusel, mis on sama pikk kui kõnealune intressiperiood.

                     (17)

                     Šveitsi riikliku töörühma 1. veebruari 2021. aasta soovituse kohaselt peaksid kasutajad ühe kuu Šveitsi frangi LIBORi asendusmäärana kasutama SARONi ühe kuu liitmäära ja kolme kuu Šveitsi frangi LIBORi asendusmäärana SARONi kolme kuu liitmäära, mis määratakse kindlaks viimase korrigeerimise metoodika kohaselt, st SARONi liitmäära, mis on arvutatud intressiperioodile vahetult eelneva vastavalt ühe või kolme kuu pikkuse perioodi alusel.

                     (18)

                     Euro riskivabade intressimäärade töörühm märkis oma 11. mai 2021. aasta soovituses, et viimase korrigeerimise metoodika võib tekitada pikemate kui kolmekuuliste perioodide korral raamatupidamise ja riskimaandamise seisukohast probleeme, sest struktuursed erinevused IBORi (tulevikku suunatud) ja SARONi (tagasivaatav) vahel tulevad eriti selgelt välja pikemate tähtaegadega. 1. juulil 2021 andis Šveitsi riiklik töörühm soovituse kasutada alternatiivse metoodikana „kõige viimase määra“ metoodikat ja ühekuulist vaatlusperioodi. Selle metoodika puhul määratakse eeloleva perioodi intressimäär kindlaks sellise eelneva perioodi liitintressimäära alusel, mis on lühem kui kõnealune intressiperiood. Euro riskivabade intressimäärade töörühma soovitusi arvesse võttes ja selleks, et olla iga tähtaja puhul võimalikult lähedal algsele võrdlusperioodile, peeti Šveitsi frangi LIBORi kolme kuu pikkuste ja pikemate tähtaegade puhul kolme kuu SARONi liitmäära ühe kuu SARONi liitmäärast asjakohasemaks. Seepärast peetakse asjakohaseks kasutada SARONi ühe kuu ja SARONi kolme kuu liitmäära vastavalt ühe kuu Šveitsi frangi LIBORi ja kolme kuu Šveitsi frangi LIBORi asemel ning kasutada SARONi kolme kuu liitmäära kuue kuu ja kaheteistkümne kuu Šveitsi frangi LIBORi asendusena.

                     (19)

                     Šveitsi frangi LIBORi ja SARONi liitmäära väärtus on erinev. Sellise erinevuse kajastamiseks ja asenduse majandusliku mõju minimeerimiseks tuleks SARONi liitmäärale lisada fikseeritud kohandusmarginaal kõigi Šveitsi frangi LIBORi tähtaegade puhul, mida asendatakse.

                     (20)

                     Komisjoni korraldatud avalikus konsultatsioonis leidis kinnitust, et fikseeritud kohandusmarginaali on kõige asjakohasem arvutada Šveitsi frangi LIBORi ja SARONi liitmäära asjakohase ajaloolise mediaanmarginaali põhjal, võttes aluseks 5. märtsil 2021 lõppenud viieaastase tagasivaateperioodi.

                     (21)

                     Seepärast on asjakohane, et komisjoni poolt Šveitsi frangi LIBORi asjaomaste tähtaegade asendamiseks määratud määrad vastavad SARONi liitmääradele, millele on lisatud asjakohane kohandusmarginaal, mis on avaldatud iga asjakohase SARONi liitmäära tähtaja (üks kuu, kolm kuud, kuus kuud ja kaksteist kuud) kohta.

                     (22)

                     Määruse (EL) 2016/1011 artikli 23b lõike 3 kohaselt asendatakse Šveitsi frangi LIBORi asendajaga seadusjärgselt kõik viited sellele võrdlusalusele kõigi selliste lepingute ja kõigi direktiivis 2014/65/EL määratletud finantsinstrumentide puhul, mis ei sisalda asendussätteid ega sobivaid asendussätteid. See asendamine ei mõjuta seega lepinguid, mille üle on määruse (EL) 2016/1011 artikli 23b lõike 11 kohaselt Šveitsi frangi LIBORi väljaandmise lõpetamise arvessevõtmiseks edukalt uuesti läbi räägitud.

                     (23)

                     Võttes arvesse, et LIBORi avaldamine lõpetatakse 1. jaanuaril 2022, tuleks alates nimetatud kuupäevast asendada määratud määradega viited Šveitsi frangi LIBORile.

                     (24)

                     Ühendkuningriigi finantsinspektsioon, kes on Šveitsi frangi LIBORi halduri järelevalveasutus, Šveitsi Keskpank, kes tegutseb Šveitsi riikliku töörühma sekretariaadina, ja Euroopa Väärtpaberiturujärelevalve (ESMA) esitasid oma seisukohad käesoleva määruse kohta.

                     (25)

                     Käesolevas määruses sätestatud meetmed on kooskõlas Euroopa väärtpaberikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Šveitsi frangi LIBORi asendamine

               1.   Šveitsi frangi LIBORi asemel kasutatakse kõigi lepingute ja kõigi direktiivis 2014/65/EL määratletud finantsinstrumentide puhul järgmisi asendusmäärasid:

                           a)

                           ühe kuu Šveitsi frangi LIBOR asendatakse ühe kuu SARONi liitmääraga, nagu on täheldatud intressiperioodile eelnenud ühe kuu jooksul;

                           b)

                           kolme kuu Šveitsi frangi LIBOR asendatakse kolme kuu SARONi liitmääraga, nagu on täheldatud intressiperioodile eelnenud kolme kuu jooksul;

                           c)

                           kuue kuu Šveitsi frangi LIBOR asendatakse kolme kuu SARONi liitmääraga, nagu on täheldatud intressiperioodile eelnenud kolme kuu jooksul;

                           d)

                           kaheteistkümne kuu Šveitsi frangi LIBOR asendatakse kolme kuu SARONi liitmääraga, nagu on täheldatud intressiperioodile eelnenud kolme kuu jooksul.

               2.   Lõike 1 kohaselt määratud asendusmääradele lisatakse fikseeritud kohandusmarginaal. Kõnealune fikseeritud kohandusmarginaal võrdub iga asjaomase tähtaja kohta avaldatud marginaaliga, mis on arvutatud 5. märtsi 2021 seisuga asjaomase Šveitsi frangi LIBORi ja vastava SARONi liitmäära ajaloolise mediaanmarginaalina viieaastase tagasivaateperioodi alusel iga konkreetse tähtaja kohta.

               3.   Šveitsi frangi LIBORi asendusmäärad määratakse kindlaks vastavalt järgmisele tabelile:

                           LIBOR

                           TÄHTAEG

                           Asendusmäär

                           Kohandusmarginaali väärtus (%)

                           Šveitsi frank

                           1 kuu

                           SARONi ühe kuu liitmäär (SAR1MC)
                           ISIN CH0477123886

                           –0,0571

                           Šveitsi frank

                           3 kuud

                           SARONi kolme kuu liitmäär (SAR3MC)
                           ISIN CH0477123902

                           0,0031

                           Šveitsi frank

                           6 kuud

                           SARONi 3 kuu liitmäär (SAR3MC)
                           ISIN CH0477123902

                           0,0741

                           Šveitsi frank

                           12 kuud

                           SARONi 3 kuu liitmäär (SAR3MC)
                           ISIN CH0477123902

                           0,2048

            Artikkel 2
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolevat määrust kohaldatakse alates 1. jaanuarist 2022.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. oktoober 2021

                  Komisjoni nimel

                  president

               Ursula VON DER LEYEN

            (1)  ELT L 171, 29.6.2016, lk 1.

            (2)  Narodowy Bank Polski (Poola keskpank), finantsstabiilsuse aruanne, juuni 2021.
         https://www.nbp.pl/en/systemfinansowy/fsr202106.pdf?v=2

            (3)  Euroopa Parlamendi ja nõukogu 15. mai 2014. aasta direktiiv 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL (EMPs kohaldatav tekst) (ELT L 173, 12.6.2014, lk 349).

            (4)  SARON avaldatakse selle halduri selleteemalisel veebilehel: https://www.six-group.com/exchanges/indices/data_centre/swiss_reference_rates/compound_rates_en.html.


title: Komisjoni rakendusmäärus (EL) 2021/1848, 21. oktoober 2021, millega määratakse kindlaks võrdlusaluseks oleva euroala pankadevahelise üleööturu keskmise aastaintressimäära asendaja (EMPs kohaldatav tekst)

text:
                  22.10.2021

                  ET

                  Euroopa Liidu Teataja

                  L 374/6

         KOMISJONI RAKENDUSMÄÄRUS (EL) 2021/1848,
         21. oktoober 2021,
         millega määratakse kindlaks võrdlusaluseks oleva euroala pankadevahelise üleööturu keskmise aastaintressimäära asendaja
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu määrust (EL) 2016/1011, (1) eriti selle artikli 23b lõiget 8,
         ning arvestades järgmist:

                     (1)

                     Euroala pankadevahelise üleööturu keskmine aastaintressimäär (EONIA) on kriitilise tähtsusega võrdlusalus, mis kajastab eurodes nomineeritud tagamata üleöölaenutehingute intressimäärasid. EONIAt kasutatakse üleöö intressi vahetustehingute ja mitmesuguste muude toodete puhul. See on ülioluline rahaarvelduse jaoks ja väga asjakohane muul otstarbel, nagu erinevad hindamismenetlused, mida kohaldatakse tagatisvara haldamise ja riskijuhtimise protsesside või raamatupidamisarvestuse raames.

                     (2)

                     Algne EONIA arvutamise metoodika põhines paneeli kuuluvate pankade esitatud sisendandmetel. 2018. aasta veebruaris teatas EONIA haldurina tegutsev Euroopa Rahaturu Instituut (European Money Market Institute, EMMI), et EONIA vastavust määrusele (EL) 2016/1011 ei suudeta selliste kohustuste kohaldamise alguseks saavutada. Seepärast algatasid EMMI ja finantssektor EONIA väljaandmise korrapärase lõpetamise. 13. septembril 2018 soovitas euro riskivabade intressimäärade töörühm võtta eurodes nomineeritud riskivaba intressimäärana EONIA asemel kasutusele euro lühiajalise intressimäära (eurotSTR). 14. märtsil 2019 avaldas töörühm soovitused EONIA-lt eurotSTRile ülemineku kohta, mis hõlmasid etappi, mil EONIA arvutamise metoodikat muudetakse ja selle aluseks võetakse eurotSTR, ning meetodit eurotSTRi ja EONIA vahelise kohandusmarginaali kindlaksmääramiseks.

                     (3)

                     Pärast neid soovitusi arvutas Euroopa Keskpank (EKP) 31. mail 2019 ühekordselt eurotSTRi ja EONIA vaheliseks marginaaliks 8,5 baaspunkti. Samal päeval teatas EMMI, et EONIA väljaandmine lõpetatakse 3. jaanuaril 2022. Ülemineku ajal avaldas EMMI muudetud metoodika EONIA arvutamiseks; selle kohaselt võrdub EONIA eurotSTRiga, nagu selle on avaldanud EKP, millele on liidetud ühekordne kohandusmarginaal 8,5 baaspunkti. Muudetud metoodikat kohaldatakse EONIA suhtes 2. oktoobrist 2019 selle väljaandmise lõpetamiseni 3. jaanuaril 2022. 11. detsembril 2019 andis Belgia finantsteenuste ja -turgude amet (FSMA) EMMI-le määruse (EL) 2016/1011 artikli 34 alusel loa EONIA väljaandmiseks ja haldamiseks, lubades kasutada EONIAt kuni selle väljaandmise lõpetamiseni 3. jaanuaril 2022.

                     (4)

                     Kuigi EONIA väljaandmise lõpetamisest 3. jaanuaril 2022 teatati varakult ja hoolimata sektori varastest soovitustest asendada EONIA eurotSTRiga, eelkõige lepingute puhul, mille tähtaeg on pärast nimetatud kuupäeva, on mitmes liikmesriigis suur hulk järelejäänud lepinguid ja finantsinstrumente, mis järgivad EONIAt. EONIA on Euroopa Liidu finantsturgude jaoks seega jätkuvalt väga oluline. Ekspertide vahel ja kogu sektoris sobiva ülemineku kohta konsensuse saavutamise protsessi tõttu ei hõlma sellised lepingud ja finantsinstrumendid üldiselt sobivaid asendussätteid, mis käsitleksid EONIA väljaandmise püsivat lõpetamist. Seepärast on EONIA väljaandmise lõpetamisel tõenäoliselt märkimisväärselt häiriv mõju sellistele lepingutele ja finantsinstrumentidele.

                     (5)

                     EONIA on komisjoni rakendusmääruse (EL) 2019/482 (2) kohaselt kriitilise tähtsusega võrdlusalus. Vastavalt Euroopa Parlamendi ja nõukogu määrusele (EL) 2021/168, (3) millega lisati määrusesse (EL) 2016/1011 artikkel 23b, on Euroopa Komisjonile antud õigus määrata kriitilise tähtsusega võrdlusalusele üks või mitu asendajat, juhul kui kõik määruse (EL) 2016/1011 artiklis 23b sätestatud tingimused on täidetud. EMMI 31. mai 2019. aasta avaldus, milles anti teada EONIA väljaandmise lõpetamisest, võttes arvesse asjaolu, et avalduse tegemise ajal puudus haldur, kes jätkaks selle võrdlusaluse väljaandmist, vastab määruse (EL) 2016/1011 artikli 23b lõike 2 punktis b sätestatud tingimusele.

                     (6)

                     Lisaks lubavad euro riskivabade intressimäärade töörühma liikmete esitatud andmed arvata, et 9. juuli 2021. aasta seisuga kehtib liidus veel mitu tuhat otseste EONIA riskipositsioonidega tuletislepinguid ja tagatislepinguid, mille puhul on tagatist kattev järgitav intressimäär EONIA. Nendel kahel juhul on tingliku väärtuse kogusumma mitu triljonit eurot. Samad liikmed märkisid ka seda, et nende puhul on lepingu kohandamisega seotud läbirääkimised lõpule viidud keskmiselt vähem kui poolte EONIAt järgivate lepingute puhul. Kõnealused lõpuleviimismäärad viitavad asjaolule, et kõigi ülejäänud EONIAt järgivate lepingute kohandamise üle individuaalsete läbirääkimiste pidamine tekitab liidu lepinguosalistele, eelkõige järelevalve alla kuuluvatele üksustele, suuri probleeme. Kui selliste lepingute puhul ei minda üle asendajaks määratud võrdlusalusele, on suur oht, et lepingu rakendamine nurjub. Kuigi sektori liikmetelt oodatakse jätkuvaid aktiivseid jõupingutusi kõikide endiselt EONIAt järgivate lepingute ja finantsinstrumentide üleviimiseks eurotSTRile selleks ajaks, kui lõpetatakse EONIA väljaandmine, peaks EONIA asendamine seega leevendama sellise riski realiseerumist, mis võib eelkõige mõjutada kliente, kes kasutavad üleööintressi vahetustehinguid intressiriski maandamiseks.

                     (7)

                     Ekspertide töörühma konsultatsioonide tulemusel on antud esialgne hinnang EONIA olulisele rollile liidu finantsturgudel. Nendest ekspertide töörühma konsultatsioonidest nähtus, et ühtlustatud lähenemisviisi puudumine tekitaks õiguskindlusetust, millega võivad kaasneda vaidlused ja häired. 15. juulil 2021 saatis euro riskivabade intressimäärade töörühm ka ametliku kirja, milles kutsutakse komisjoni üles võtma meetmeid EONIA seadusjärgse asendaja kiireks määramiseks. Seepärast on asjakohane, et komisjon määrab EONIA seadusjärgse asendaja, mida kasutataks kõigi lepingute ja kõigi finantsinstrumentide puhul, nagu määratletud Euroopa Parlamendi ja nõukogu direktiivis 2014/65/EL, (4) ja mis ei sisalda asendussätteid või sobivaid asendussätteid.

                     (8)

                     Euro riskivabade intressimäärade töörühma raames toimunud konsultatsioonid osutasid ka sellele, et lepingutes EONIA asendamist lepingu kohandamise üle läbirääkimiste pidamise teel on sageli pärssinud asjaolu, et lepinguid, mille tähtaeg ei saabu enne EONIA väljaandmise lõpetamist 3. jaanuaril 2022, on väga palju ning see, et absoluutselt iga lepingu puhul kõigilt pooltelt nõusoleku saamine on keeruline. See selgitab, miks EONIAt endiselt järgivate lepingute hulk nii suur on. Seda olukorda silmas pidades ja euro riskivabade intressimäärade töörühma liikmete esitatud andmeid arvesse võttes tuleks tagada, et kõik lepingud ja finantsinstrumendid, mis EONIA väljaandmise lõpetamise kuupäeva seisuga järgivad endiselt EONIAt, kuuluvad käesoleva rakendusmääruse kohaldamisalasse ja seega seadusjärgse asendusmeetme kohaldamisalasse.

                     (9)

                     Koos 31. mai 2019. aasta teadaandega 3. jaanuaril 2022 EONIA väljaandmise lõpetamise kohta andis EMMI teada ka EONIA metoodika muudatustest, mille eesmärk on tagada jätkuv kooskõla määrusega (EL) 2016/1011 ja sujuv üleminek EONIA kasutamise lõpliku lõpetamiseni. Neid muudatusi kohaldatakse EONIA metoodika suhtes alates 2. oktoobrist 2019 ja need seovad EONIA arvutamise otseselt eurotSTRi kujunemisega, sätestades, et EONIA on võrdne eurotSTRiga, millele on liidetud fikseeritud kohandusmarginaal, mis põhineb EKP arvutatud marginaalil. Fikseeritud kohandusmarginaali lisamine piirab majanduslikku mõju, mida avaldab eurotSTRi määramine EONIA seadusjärgseks asendajaks kõigis lepingutes, mille tähtaeg saabub pärast EONIA väljaandmise lõppkuupäeva (3. jaanuar 2022).

                     (10)

                     Euro riskivabade intressimäärade töörühma 15. juuli 2021. aasta ametlikus kirjas nõuti konkreetselt, et EONIA seadusjärgne asendaja põhineks eurotSTRil, millele on liidetud kehtiv fikseeritud EONIA ja eurotSTRi vaheline kohandusmarginaal. Nii välditakse üleminekul väärtuse ülekandumist. On asjakohane, et EONIA seadusjärgne asendaja kajastab asjaomase riskivabade intressimäärade töörühma soovitusi ning põhineb seega eurotSTRil, millele on liidetud EKP arvutatud fikseeritud kohandusmarginaal.

                     (11)

                     Õigusnormide kohaselt asendatakse EONIA asendajaga viited sellele võrdlusalusele kõigis lepingutes ja kõigis direktiivis 2014/65/EL määratletud finantsinstrumentides, mis ei sisalda asendussätteid või sobivaid asendussätteid vastavalt määruse (EL) 2016/1011 artikli 23b lõikele 3. See asendamine ei mõjuta seega lepinguid, mille üle on määruse (EL) 2016/1011 artikli 23b lõike 11 kohaselt EONIA väljaandmise lõpetamise arvessevõtmiseks edukalt uuesti läbi räägitud.

                     (12)

                     Arvestades, et alates 3. jaanuarist 2022 ei anta EONIAt enam välja, peaks määratud asendusmäär asendama viited EONIA-le alates sellest kuupäevast.

                     (13)

                     FSMA, kes on EONIA halduri järelevalveasutus, ja EKP, kes on EONIA valuutapiirkonna eest vastutav keskpank, esitasid oma seisukohad käesoleva määruse kohta.

                     (14)

                     Käesolevas määruses sätestatud meetmed on kooskõlas Euroopa väärtpaberikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            EONIA asendamine

               1.   Euro lühiajaline intressimäär (eurotSTR), mille on avaldanud Euroopa Keskpank, määratakse euroala pankadevahelise üleööturu keskmise aastaintressimäära (EONIA) asendusmääraks kõigi EONIAt järgivate lepingute ja kõigi direktiivis 2014/65EL määratletud finantsinstrumentide puhul.

               2.   Fikseeritud kohandusmarginaal, mis liidetakse lõike 1 kohasele asendusmäärale, on võrdne 8,5 baaspunktiga.

               3.   EONIA asendusmäär määratakse kindlaks kooskõlas järgmise tabeliga.

                           Asendatud võrdlusalus

                           Asendusmäär

                           Kohandusmarginaali väärtus (%)

                           EONIA
                           ISIN EU0009659945

                           Euro lühiajaline intressimäär (eurotSTR)
                           ISIN EU000A2X2A25

                           0,085

            Artikkel 2
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolevat määrust kohaldatakse alates 3. jaanuarist 2022.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. oktoober 2021

                  Komisjoni nimel

                  president

               Ursula VON DER LEYEN

            (1)  Euroopa Parlamendi ja nõukogu 8. juuni 2016. aasta määrus (EL) 2016/1011, mis käsitleb indekseid, mida kasutatakse võrdlusalustena finantsinstrumentide ja -lepingute puhul või investeerimisfondide tootluse mõõtmiseks, ning millega muudetakse direktiive 2008/48/EÜ ja 2014/17/EL ning määrust (EL) nr 596/2014 (ELT L 171, 29.6.2016, lk 1).

            (2)  Komisjoni 22. märtsi 2019. aasta rakendusmäärus (EL) 2019/482, millega muudetakse komisjoni rakendusmäärust (EL) 2016/1368, millega kehtestatakse finantsturgudel kasutatavate kriitilise tähtsusega võrdlusaluste loetelu vastavalt Euroopa Parlamendi ja nõukogu määrusele (EL) 2016/1011 (ELT L 82, 25.3.2019, lk 26).

            (3)  Euroopa Parlamendi ja nõukogu 10. veebruari 2021. aasta määrus (EL) 2021/168, millega muudetakse määrust (EL) 2016/1011 seoses teatavate kolmandate riikide hetke vahetuskursi võrdlusaluste väljaarvamisega määruse kohaldamisalast ning asendusvõrdlusaluste määramisega teatavatele võrdlusalustele, mille väljaandmine on lõpetamisel, ning millega muudetakse määrust (EL) nr 648/2012 (ELT L 49, 12.2.2021, lk 6).

            (4)  Euroopa Parlamendi ja nõukogu 15. mai 2014. aasta direktiiv 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL (EMPs kohaldatav tekst) (ELT L 173, 12.6.2014, lk 349).


title: Komisjoni rakendusmäärus (EL) 2021/1849, 21. oktoober 2021, millega parandatakse rakendusmääruse (EL) 2020/464 (millega kehtestatakse Euroopa Parlamendi ja nõukogu määruse (EL) 2018/848 teatavad rakenduseeskirjad seoses üleminekuaegade tagasiulatuvaks tunnustamiseks vajalike dokumentidega, mahepõllumajanduslike toodete tootmisega ja liikmesriikide esitatava teabega) teatavaid keeleversioone (EMPs kohaldatav tekst)

text:
                  22.10.2021

                  ET

                  Euroopa Liidu Teataja

                  L 374/10

         KOMISJONI RAKENDUSMÄÄRUS (EL) 2021/1849,
         21. oktoober 2021,
         millega parandatakse rakendusmääruse (EL) 2020/464 (millega kehtestatakse Euroopa Parlamendi ja nõukogu määruse (EL) 2018/848 teatavad rakenduseeskirjad seoses üleminekuaegade tagasiulatuvaks tunnustamiseks vajalike dokumentidega, mahepõllumajanduslike toodete tootmisega ja liikmesriikide esitatava teabega) teatavaid keeleversioone
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 30. mai 2018. aasta määrust (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007, (1) eriti selle artikli 10 lõiget 6, artikli 14 lõiget 3, artikli 15 lõiget 3, artikli 16 lõiget 3, artikli 17 lõiget 3 ja artikli 26 lõike 7 punkti d,
         ning arvestades järgmist:

                     (1)

                     Komisjoni rakendusmääruse (EL) 2020/464 (2) hispaania-, malta- ja saksakeelne versioon sisaldavad vigu artikli 26 lõigetes 1–7, kuna nendes keeleversioonides viidatakse kõnealuse rakendusmääruse jõustumise kuupäevale, mitte kohaldamise kuupäevale.

                     (2)

                     Seepärast tuleks rakendusmääruse (EL) 2020/464 hispaania-, malta- ja saksakeelset versiooni vastavalt parandada. Teistes keeleversioonides ei ole vaja parandusi teha.

                     (3)

                     Käesoleva määrusega ettenähtud meetmed on kooskõlas mahepõllumajandusliku tootmise komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               (ei puuduta eestikeelset versiooni)

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. oktoober 2021

                  Komisjoni nimel

                  president

               Ursula VON DER LEYEN

            (1)  ELT L 150, 14.6.2018, lk 1.

            (2)  Komisjoni 26. märtsi 2020. aasta rakendusmäärus (EL) 2020/464, millega kehtestatakse Euroopa Parlamendi ja nõukogu määruse (EL) 2018/848 teatavad rakenduseeskirjad seoses üleminekuaegade tagasiulatuvaks tunnustamiseks vajalike dokumentidega, mahepõllumajanduslike toodete tootmisega ja liikmesriikide esitatava teabega (ELT L 98, 31.3.2020, lk 2).